Hussain deltog som talsmand for Muslimernes Fællesråd sammen med imam [[Abdul Wahid Pedersen]] og andre danske muslimer i et møde med den daværende iranske præsident [[Mahmoud Ahmadinejad]], da Ahmadinejad var i København i forbindelse med [[klimatopmødet 2009]].<ref name=avisen>https://www.avisen.dk/ahmadinejad-moedtes-med-danske-muslimer_120032.aspx. Ahmadinejad mødtes med danske muslimer. Avisen.dk. 23. december 2009.</ref> Hussain udtalte ved den lejlighed, at: "Jeg gjorde mig mine overvejelser om at deltage, for man kan ikke just sige, at jeg er enig med manden - for eksempel, hvad angår holocaust eller behandlingen af studenterne, som demonstrerer i Teheran. Men jeg er debattør og har også siddet med alle fløje i Danmark uden at blive hverken Dansk Folkepartimand eller medlem af Enhedslisten. Jeg ville gerne høre fra Ahmadinejad, hvilket billede han egentlig har af mit Danmark". Hussain havde ikke selv taletid ved mødet, som han kaldte ret kort, og han kunne ikke kommunikere direkte med præsident Ahmadinejad, som kun taler det iranske sprog farsi, men talte med et engelsktalende medlem af den iranske stab.<ref>[https://politiken.dk/indland/art4831609/Ahmadinejad-m%C3%B8dte-danske-muslimer Ahmadinejad mødte danske muslimer. Artikel på politiken.dk 22. december 2009.]</ref> Efterfølgende krævede Dansk Folkepartis [[Martin Henriksen]], at man straffede Muslimernes Fællesråd ved at straffe organisationen økonomisk, fordi Henriksen mente at det var "kritisabelt", at Hussain ikke havde taget ordet og lagt afstand til den iranske præsident.<ref>https://jyllands-posten.dk/politik/article4282395.ece/. DF vil straffe muslimer efter Iran-møde. JP.dk. 23.12.2009.</ref>
Levende_personer Personbillede_savnes